Britse publieke maatskappy met beperkte aanspreeklikheid
1778 (deur William Clark), 1813 (as Clark & Debenham)
Nigel Northridge (voorsitter)
Michael Sharp (hoof uitvoerende beampte)
Verenigde Koninkryk, Ierland, Denemarke
Kleding, kosmetika, huishoudelike voorwerpe, speelgoed, geskenkartikels
£2.341,7 miljoen (2016)
£131 miljoen (2016)
£85,9 miljoen (2016)
27 893 (2016)
Debenhams Ireland, Magasin du Nord
Debenhams plc is 'n Britse multinasionale kleinhandelketting wat afdelingswinkels in die Verenigde Koninkryk en Ierland en konsessiewinkels in ander lande bedryf. Die onderneming het sy oorsprong in 'n enkele winkel wat in die 18de eeu in Londen gevestig is en het intussen tot 'n handelsreus met 178 winkels op die Britse Eilande en in Denemarke gegroei waar onder meer klere, huishoudelike ware en meubels verkoop word. 'n Eie reeks ontwerpersklere is in 1993 onder die handelsmerk Designers at Debenhams ingevoer.
Debenhams, wat sy hoofkwartier in Regent's Place in die Londense Borough of Camden het, word op die Londense Effektebeurs genoteer waar dit deel uitmaak van die FTSE 250-indeks. Naas sy Ierse dogtermaatskappy bedryf Debenhams ook die Deense afdelingswinkelketting Magasin du Nord.
Nadat Britse media in 2018 reeds oor Debenhams se toekoms gespekuleer het, het die onderneming met £491 miljoen voor belasting die grootse verlies in sy geskiedenis aangeteken. Debenhams het die sluiting van sowat vyftig winkels met die moontlike verlies van 4 000 werkgeleenthede aangekondig. Op 9 April 2019 het die onderneming bekendgemaak dat dit onder finansiële administrasie geplaas is nadat sy skuldlas tot meer as £600 miljoen gestyg het.
Krediteurs het Debenhams se voorgestelde herstruktureringsplan in Mei 2019 goedgekeur. Die plan maak voorsiening vir die sluiting van 22 winkels en onderhandelinge met verhuurders om laer huurgelde vir die ander filiale.
↑ The Guardian, 10 April 2019: Sports Direct issues legal threat to emove Debenhams administrators. Besoek op 10 April 2019
↑ The Guardian, 9 Mei 2019: Debenhams wins green light for restructuring plan. Besoek op 13 Junie 2019
Ontsluit van "https://af.wikipedia.org/w/index.php?title=Debenhams&oldid=2000434"
Die bladsy is laas op 13 Junie 2019 om 07:02 bygewerk.